钦定古今图书集成/明伦汇编/闺媛典/第254卷 > 赵士亨妻高氏
## 钦定古今图书集成/明伦汇编/闺媛典/第254卷 > 赵士亨妻高氏

按《安庆府志》：“高氏，桐城赵士亨妻。归数岁，夫遘奇疾，
高刲股投药，吁天请代，卒弗起。一女二龄，子方在腹，
求死不得。叔氏欲夺其志，高峻拒之，仍夺其产。岁大
祲，高𦈞纑咽糠秕，以脱粟事舅姑。舅姑殁，邻人感其
孝，醵金为殓。守节三十馀年，所戴一布髻，犹夫所遗
也。”